stanford-oval/wikipedia huggingface dataset:
Anders Sandøe Ørsted
Elämäkerta

Ørsted valmistui juristiksi 1799 ja työskenteli vuodesta 1801 Tanskan oikeuslaitoksessa ja vuodesta 1813 hallituskansliassa. Hänestä tuli 1825 yliprokurori ja 1842 valtakunnanministeri (statsminister, ei tuolloin vielä tarkoittanut pääministeriä). Hän menetti Tanskan liberaalien myötätunnon asetuttuaan vastustamaan vaatimuksia perustuslaista ja joutui eroamaan muiden vanhoillisina pidettyjen ministerien joukossa maaliskuussa 1848. Ørsted kuitenkin valittiin lokakuussa 1848 perustuslakia säätävään kansalliskokoukseen, jossa hän esiintyi liberaalin kehityksen vastustajana. Hän oli 1850–1853 edustajana parlamentin ylähuoneessa. Monien yllätykseksi kuningas nimitti Ørstedin pääministeriksi huhtikuussa 1853. Hän yritti avoimesti peruuttaa vuodesta 1848 toteutettuja poliittisia uudistuksia ja sai vastaansa voimakkaan opposition. Ørstedin heinäkuussa 1854 asetuksella vahvistama uusi valtiosääntö herätti lisää vastustusta, ja hän jätti lopulta pääministerin tehtävät saman vuoden joulukuussa. Hänet haastettiin yhdessä eräiden muiden kanssa valtakunnanoikeuteen, mutta vapautettiin helmikuussa 1856.
Ørsted julkaisi monia merkittävinä pidettyjä oikeustieteellisiä ja oikeusfilosofisia tutkielmia, joissa hän käsitteli lähes kaikkia Tanskan lainsäädännön haaroja. Sekä tieteilijänä että hallintomiehenä hänellä on sanottu olleen hyvin suuri vaikutus Tanskan oikeusjärjestelmän ja lainsäädännön kehittämiseen 1800-luvun alkupuolella. Hän oli vuodesta 1848 Tanskan kuninkaallisen tiedeseuran Videnskabernes selskabin puheenjohtaja.
A. S. Ørsted oli kuuluisan tiedemiehen Hans Christian Ørstedin nuorempi veli.
Aiheesta muualla

Kuvia tai muita tiedostoja aiheesta Anders Sandøe Ørsted Wikimedia Commonsissa
Asayama Ichiden-ryū

Asayama Ichiden-ryū on vanha japanilainen bujutsu taistelulajikoulukunta. Se perustettiin joko Tensho-kauden (1573–1593) tai Keicho-kauden (1596–1615) aikana. Perustaja oli samurai Asayama Ichidensai Shigetatsu. Koulukunta harjoittelee kenjutsua, iaijutsua, bōjutsua, kamajutsua (sirpin käyttö aseena) ja jujutsua (jota kutsutaan tässä tyylisuunnassa nimellä taijutsu).
Asayama Ichiden-ryūn bōjutsussa käytetään aseena tansaibōta, joka on noin 24 cm pitkä kovasta puusta valmistettu keppi. Tällä aseella harjoittelua Asayama Ichiden-ryū kutsuu bōgyakudorijutsuksi. Toinen tällaisella lyhyellä bōlla harjoitteleva koulukunta on Shindō Tenshin-ryū.
Suuri osa koulukunnan asetekniikoista on unohtunut, ja nykyisin harjoitellaan lähinnä taijutsu-osioa. Nykyaikana Asayama Ichiden-ryū on sangen vähän tunnettu ja harjoiteltu koryū koulukunta.
Aiheesta muualla

Ichiden, Guide, Koryu.com
Nykyaikana harjoiteltavat koryū- ja bujutsu-lajit
Araki-ryū
Bujinkan budō taijutsu
Daitō-ryū aiki jūjutsu
Hontai Yōshin-ryū jūjutsu
Hyōhō niten ichi-ryū
Ikkaku-ryū juttejutsu
Isshin-ryū kusarigamajutsu
Ittatsu-ryū hojōjutsu
Kashima-Shinryū
Kashima shinden jikishinkage-ryū
Kashima shintō-ryū
Jissen kobudō Jinenkan
Mugai-ryū
Musō Jikiden Eishin-ryū
Musō Shinden-ryū
Negishi-ryū
Nen-ryū
Ittō-ryū
Shindō Musō-ryū
Shintō-ryū kenjutsu
Suiō-ryū iai kenpō
Takenouchi-ryū
Taura Musō-ryū kobudō
Tendō-ryū naginatajutsu
Tenshin shōden Katori shintō-ryū
Toda-ryū
Toyama-ryū
Uchida-ryū tanjōjutsu
Ampumahiihdon maailmancup 2019–2020

| 0 | 1 | 2 |
| --- | --- | --- |
Ampumahiihdon maailmancup 2019–2020
| Laji | Miehet | Naiset |
Voittaja
| Kokonaiscup |  Johannes Thingnes Bø |  Dorothea Wierer |
| Pikakilpailu |  Martin Fourcade |  Denise Herrmann |
| Takaa-ajo |  Émilien Jacquelin |  Tiril Eckhoff |
| Normaalimatka |  Martin Fourcade |  Hanna Öberg |
| Yhteislähtö |  Johannes Thingnes Bø |  Dorothea Wierer |
Viesti:  Norja
Maacup:  Norja
Sekaviesti:  Norja
Kilpailut
Henkilökohtaiset kilpailut: 21
Viestit: 6 (+ 6 seka)
Perutut kilpailut: 3 (+ 2 seka)
← 2018–2019 2020–2021 →
Ampumahiihdon maailmancup 2019–2020 alkoi 30. marraskuuta 2019 Östersundista, Ruotsista ja päättyi 14. maaliskuuta 2020 Kontiolahdella, Suomessa. Kauden 2018–2019 kokonaiscupin puolustavat mestarit olivat Johannes Thingnes Bø ja Dorothea Wierer.
Johannes Thingnes Bø voitti miesten kokonaiscupin toistamiseen.
Miesten kokonaiskilpailun voitti toista kertaa peräkkäin norjalainen Johannes Thingnes Bø, vaikka tämä jätti kaksi kokonaista kilpailuviikonloppua väliin tammikuussa. Kilpailu kokonaiscupista ratkesi vasta viimeisessä kilpailussa. Eroa toiseksi tulleeseen Martin Fourcadeen jäi vain kaksi pistettä. Kokonaisuutena miesten maailmancupin kausi oli Norjan ja Ranskan kamppailua. Kumpikin maa sai kokonaiscupin kymmenen parhaan joukkoon neljä urheilijaa. Maat veivät myös 21:stä henkilökohtaisesta kilpailusta 19 voittoa sekä kaikkien miesten viestien voitot. Émilien Jacquelin voitti kaudella ensimmäisen osakilpailunsa – Anterselvan MM-takaa-ajon – ja voitti kahden pisteen turvin myös uransa ensimmäisen kristallipallon voittamalla takaa-ajon lajicupin. Muut lajicupit voittivat Martin Fourcade ja Johannes Thingnes Bø.
Myös naisten kokonaiscup ratkesi vasta viimeisessä osakilpailussa. Lopulta kilpailu ratkesi Dorothea Wiererin hyväksi seitsemän pisteen erolla, vaikka Tiril Eckhoff voitti eniten osakilpailuita kauden aikana. Hän myös johti kokonaiscupia tammikuussa, mutta epäonnistui MM-kilpailuissa. Wierer voitti kokonaiskilpailun toista kertaa peräkkäin. Edellisen kerran naisten kokonaiscupin pystyi voittamaan useamman kerran peräkkäin Magdalena Forsberg, joka voitti sen kuudesti peräkkäin vuosina 1997–2002. Denise Herrmann voitti pikakilpailucupin ottaen uransa ensimmäisen lajicupin voiton. Myös Tiril Eckhoffin takaa-ajocupin voitto oli tämän ensimmäinen cupvoitto. Muut lajicupit voittivat Dorothea Wierer ja Hanna Öberg.
Dorothea Wierer voitti kokonaiscupin, yhteislähtöcupin ja kaksi maailmanmestaruutta.
Seitsenkertainen maailmancupin kokonaiskilpailun voittaja, kolmetoistakertainen maailmanmestari ja viisinkertainen olympiavoittaja Martin Fourcade päätti uransa tämän kauden päätteeksi. Myös kolminkertainen maailmancupin kokonaiskilpailun voittaja ja maailmanmestari Kaisa Mäkäräinen päätti uransa tähän kauteen.
Lyhenteet

| --- | --- |
PK: pikakilpailu
TA: takaa-ajo
NM: normaalimatka
YL: yhteislähtö
VI: viesti
SV: sekaviesti
PV: pariviesti
Kilpailukalenteri

Kauden kilpailuohjelmaan kuului alun perin yhdeksän kilpailuviikonloppua ja Italian Anterselvassa järjestettävät maailmanmestaruuskilpailut. Lopulta kilpailuviikonloppuja järjestettiin kahdeksan. Kansainvälinen ampumahiihtoliitto (IBU) jätti Venäjän edellisen kauden tapaan kokonaan pois maailmancupin ja muiden kansainvälisten kilpailujen ohjelmista maan dopingskandaalin vuoksi.
Kaudella oli tarkoitus alun perin järjestää vain 24 henkilökohtaista kilpailua aiempien vuosien 26 sijaan. Sen sijaan kaikkien viestikilpailujen määrää oli kasvatettu yhdellä. Lopulta henkilökohtaisten kilpailujen määrä jäi vain 21:een Holmenkollenin kilpailujen perumisen seurauksena.
| # | Paikka | Päivät | Stadion | Korkeus | Kapasiteetti | PK | TA | NM | YL | VI | SV | PV |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Östersund | 30.11.-8.12. | Östersunds skidstadion | 355 m | 6 000 | ● |  | ● |  | ● | ● | ● |
| 2 |  Hochfilzen | 13.-15.12. | Hochfilzenin ampumahiihtokeskus | 1 010 m | 10 500 | ● | ● |  |  | ● |  |  |
| 3 |  Le Grand-Bornand | 19.-22.12. | Stade de Biathlon Sylvie Becaert | 928 m | 4 000 | ● | ● |  | ● |  |  |  |
| 4 |  Oberhof | 9.-12.1. | Arena am Rennsteig | 814 m | 12 000 | ● |  |  | ● | ● |  |  |
| 5 |  Ruhpolding | 15.-19.1. | Chiemgau Arena | 710 m | 12 000 | ● | ● |  |  | ● |  |  |
| 6 |  Pokljuka | 23.-26.1. | Sports Centre Triglav | 1 345 m | 7 000 |  |  | ● | ● |  | ● | ● |
| MM |  Anterselva | 13.-23.2. | Südtirol Arena | 1 634 m | 13 010 | ● | ● | ● | ● | ● | ● | ● |
| 7 |  Nové Město na Moravě | 5.-8.3. | Vysočina Arena | 620 m | 20 000 | ● |  |  | ● | ● |  |  |
| 8 |  Kontiolahti | 12.-14.3. | Kontiolahden ampumahiihtokeskus | 120 m | 15 000 | ● | ● |  |  |  |  |  |
|  |  Holmenkollen | 20.-22.3. | Holmenkollenin kansallisareena | 325 m | 6 500 | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. |
| Yhteensä | Yhteensä | Yhteensä | Yhteensä | Yhteensä | Yhteensä | 8 | 5 | 3 | 5 | 6 | 3 | 3 |
| --- | --- |
    Östersund LGB Oberhof NMNM Kontiolahti HolmenkollenEuroopan kilpailupaikkakunnat   :     Pokljuka Hochfilzen Ruhpolding AnterselvaAlppien kilpailupaikkakunnat Itävallan kartalla
Kilpailukalenteri > Koronaviruspandemian vaikutukset > Nové Město

Tšekin viranomaiset päättivät 2. maaliskuuta 2020 sulkea Nové Město na Moravěn viikonlopun kilpailut yleisöltä. Syyksi sulkemiselle ilmoitettiin koronavirusepidemia. Viranomaiset halusivat estää viruksen leviämisen kilpailujen välityksellä. Paikalle odotettiin jopa 100 000:ta katsojaa. Kilpailut käytiin kuitenkin muuten alkuperäisen ohjelman mukaan.
Kilpailukalenteri > Koronaviruspandemian vaikutukset > Kontiolahti

Suomen hallitus ilmoitti 12. maaliskuuta 2020 suosittavansa yli 500 hengen yleisötilaisuuksien perumista toukokuun 2020 loppuun saakka. Sen seurauksena myöhemmin samana päivänä alkaneet Kontiolahden maailmancupin kilpailut päätettiin nopealla aikataululla sulkea yleisöltä. Kilpailualueelle oli jo ehtinyt saapua yleisöä, kun päätös tehtiin. Perjantaista 13. maaliskuuta alkaen loppujen kilpailujen ajan kilpailupaikalla saa toimia vain kilpailun kannalta tärkeimmät henkilöt siten, että yhteensä henkilöiden määrä jää alle 500:n. Naisten pikakilpailun jälkeen 13. maaliskuuta ilmoitettiin, että kausi 2019–2020 päättyy 14. maaliskuuta järjestettäviin takaa-ajoihin. Päätöksen seurauksena päätöspäivän seka- ja pariviestikilpailut peruttiin. Kilpailujen sulkeminen yleisöltä aiheuttaa kilpailunjärjestäjälle suuret taloudelliset tappiot. Lipputuloiksi oli noin arvioitu 400 000 euroa. Yhdysvaltain ampumahiihtomaajoukkue joutui jättämään kauden viimeiset kilpailut väliin maan presidentin Donald Trumpin ilmoitettua perjantaista 13. maaliskuuta 2020 voimaan astuvasta kuukauden matkustuskiellosta manner-Euroopasta Yhdysvaltoihin.
Kilpailukalenteri > Koronaviruspandemian vaikutukset > Holmenkollen

Kansainvälinen ampumahiihtoliitto (IBU) ilmoitti 12. maaliskuuta 2020 peruvansa koronaviruspandemian vuoksi kauden päätöskilpailut Holmenkollenilla. Syynä päätökselle oli Norjan viranomaisten päätös kieltää yli 500 hengen kokoiset urheilutapahtumat. Muina vaihtoehtoina kilpailujen perumiselle olivat kilpailujen siirtäminen Kontiolahdelle tai kilpailujen käyminen tyhjille katsomoille ja pienennetyllä henkilöstöllä.
Kilpailukalenteri > Maailmancup

Edellisen kauden maacupin 25 parasta maata saavat tietyn kiintiön, jonka mukaan ne voivat asettaa urheilijoita pikakilpailuihin ja normaalimatkoille. Takaa-ajoihin pääsee aina edeltävän pikakilpailun 60 parasta urheilijaa ja yhteislähtöihin maailmancupin kokonaistilanteen 25 parasta sekä viikonlopun aiemmissa kilpailuissa eniten pisteitä keränneet viisi urheilijaa. Yhteislähdössäkään yhdellä maalla ei voi olla enempää urheilijoita kuin sen kiintiö on. Viesteissä myös alle neljän urheilijan kiintiöt omaavat maat voivat asettaa neljän hengen viestijoukkueen. Osallistujakiintiön koko määräytyy oheisen taulukon mukaan ja on voimassa koko kauden ajan.
| Edustajien maksimimäärä maailmancupissa |
| --- | --- | --- | --- | --- | --- | --- |
| Sijoitus 2018–2019 maacupissa | 1 – 5 | 6 – 10 | 11 – 17 | 18 – 23 | 24 – 25 |  |
| Edustajien määrä | 6 | 5 | 4 | 3 | 2 |  |
Ilman kiintiötä jääneet maat saivat hakea Kansainväliseltä ampumahiihtoliitolta (IBU) niin kutsuttuja villejä kortteja, joita jaettiin korkeintaan kaksi per maa. Villit kortit eivät olleet henkilökohtaisia ja ne olivat voimassa vain kolmen peräkkäisen kilpailuviikonlopun (trimesterin) ajan.
Kauden avauskilpailuissa hallitsevilla IBU-Cupin kokonaiskilpailun voittajilla oli henkilökohtaiset aloituspaikat näiden kotimaiden kiintiön lisäksi. Tällä kaudella henkilökohtaiset paikat olivat Viktorija Slivkolla ja Anton Babikovilla. IBU-Cupissa hyvin menestyneet maat olisivat saivat lisäksi kauden päätösviikonloppuun korkeintaan kaksi lisäpaikkaa kiintiöönsä. nuorten maailmanmestaruuskilpailuissa eniten Junior-cupin pisteitä kerännyt urheilija olisi saanut lisäksi henkilökohtaisen paikan kauden päätösviikonlopun kilpailuihin. Päätösviikonloppu kuitenkin peruttiin.
Kauden 2019–2020 osallistujakiintiöt on esitetty ohessa. Maiden nimen perässä esitetään suluissa kiintiön koon muutos edelliseen kauteen, jos sellainen on.
6 kilpailijaa:  Norja,  Ranska,  Saksa,  Venäjä,  Itävalta (+1)
5 kilpailijaa:  Italia (-1),  Ruotsi,  Tšekki,  Sveitsi,  Ukraina (+1)
4 kilpailijaa:  Bulgaria,  Valko-Venäjä,  Slovenia (-1),  Kanada,  Yhdysvallat,  Viro (+1),  Slovakia
3 kilpailijaa:  Puola,  Suomi (-1),  Liettua,  Japani (+1),  Latvia,  Kazakstan
2 kilpailijaa:  Romania (-1),  Belgia (+2)
6 kilpailijaa:  Norja,  Saksa,  Ranska,  Italia,  Ruotsi (+1)
5 kilpailijaa:  Venäjä (-1),  Ukraina,  Tšekki,  Sveitsi,  Itävalta (+1)
4 kilpailijaa:  Valko-Venäjä (-1),  Slovakia,  Yhdysvallat (+1),  Puola,  Kanada,  Viro (+1),  Suomi
3 kilpailijaa:  Japani (-1),  Bulgaria,  Kiina (+1),  Etelä-Korea,  Slovenia,  Kazakstan (-1)
2 kilpailijaa:  Liettua (-1),  Latvia (+2)
Venäjä sijoittui alun perin naisten maacupissa kaudella 2018–2019 sijalle neljä ja Ruotsi sijalle kuusi. Syksyllä 2019 paljastuneiden dopingrikkomusten vuoksi venäläisurheilijoiden tuloksia kuitenkin mitätöitiin. Tämän seurauksena Venäjän pisteet laskivat siten, että Ruotsi nousi sen ohi. Näin ollen Ruotsi sai Venäjältä yhden naisten aloituspaikan maailmancupista.
Kilpailukalenteri > Maailmanmestaruuskilpailut

Maailmanmestaruuskilpailuissa käytetään muista maailmancupin kilpailuista poikkeavia osallistujakiintiöitä. Myös ne jaetaan edellisen kauden maacupin tulosten perusteella, mutta aloituspaikkoja jaetaan tasaisemmin maiden välille.
| Edustajien maksimimäärä maailmanmestaruuskilpailuissa |
| --- | --- | --- | --- | --- | --- | --- |
| Sijoitus 2018–2019 maacupissa | 1 – 15 | 16 – 25 | 26 – 30 |  |  |  |
| Edustajien määrä | 4 | 3 | 2 |  |  |  |
Hallitsevilla maailmanmestareilla oli kilpailuihin henkilökohtaiset paikat edustamiensa maiden kiintiön lisäksi. Takaa-ajon maailmanmestari sai henkilökohtaisen paikan pikakilpailuun. Tässä tapauksessa maan edustajien yhteismäärä ei kuitenkaan saanut ylittää viittä. Maailmanmestaruuskilpailujen yhteislähtöön pääsivät maailmancupin 15 parasta, aiempien henkilökohtaisten matkojen mitalistit sekä riittävä määrä parhaiten maailmancupin pisteitä keränneitä urheilijoita edellisten kategorioiden ulkopuolelta siten, että yhteensä kilpailijoita on 30 ja mikään maa ei ylittänyt osallistujakiintiötään. Viesteihin pääsi maacupin 30 menestyneintä maata, mikäli halukkaita osallistujia oli enemmän kuin 30. Sekaviesteissä naisten ja miesten maacupin pisteet laskettiin yhteen osallistumisoikeuksien selvittämiseksi.
Sijaa 30 huonommin edellisen kauden maacupissa sijoittuneiden maiden urheilijoille jaettiin yhteensä kymmenen villiä korttia. Ne jaettiin kymmenelle parhaalle urheilijalle IBU:n karsintapisteiden perusteella, ja ne olivat henkilökohtaisia. Yksi maa ei kuitenkaan voinut saada enempää kuin kahta villiä korttia.
4 kilpailijaa:  Norja,  Ranska,  Saksa,  Venäjä,  Itävalta,  Italia,  Ruotsi,  Tšekki,  Sveitsi,  Ukraina,  Bulgaria,  Valko-Venäjä,  Slovenia,  Kanada,  Yhdysvallat
3 kilpailijaa:  Viro,  Slovakia,  Puola,  Suomi,  Liettua,  Japani,  Latvia,  Kazakstan,  Romania,  Belgia
2 kilpailijaa:  Etelä-Korea,  Kiina,  Moldova,  Serbia,  Kreikka
4 kilpailijaa:  Norja,  Saksa,  Ranska,  Italia,  Ruotsi,  Venäjä,  Ukraina,  Tšekki,  Sveitsi,  Itävalta,  Valko-Venäjä,  Slovakia,  Yhdysvallat,  Puola,  Kanada
3 kilpailijaa:  Viro,  Suomi,  Japani,  Bulgaria,  Kiina,  Etelä-Korea,  Slovenia,  Kazakstan,  Liettua,  Latvia
2 kilpailijaa:  Moldova,  Romania,  Kroatia,  Belgia,  Australia
Tulokset > Miehet > Viestit

| Järj>  | Päivämäärä | Paikka | Laji | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 7. joulukuuta 2019 |  Östersund | Viesti 4 × 7,5 km |  Norja Johannes Dale Erlend Bjøntegaard Tarjei Bø Johannes Thingnes Bø |  Ranska Émilien Jacquelin Quentin Fillon Maillet Simon Desthieux Martin Fourcade |  Italia Lukas Hofer Thomas Bormolini Daniele Cappellari Dominik Windisch | Tulokset |
| 2 | 15. joulukuuta 2019 |  Hochfilzen | Viesti 4 × 7,5 km |  Norja Johannes Dale Erlend Bjøntegaard Tarjei Bø Johannes Thingnes Bø |  Saksa Philipp Horn Johannes Kühn Arnd Peiffer Benedikt Doll |  Ranska Antonin Guigonnat Émilien Jacquelin Fabien Claude Quentin Fillon Maillet | Tulokset |
| 3 | 11. tammikuuta 2020 |  Oberhof | Viesti 4 × 7,5 km |  Norja Lars Helge Birkeland Erlend Bjøntegaard Johannes Dale Vetle Sjåstad Christiansen |  Ranska Émilien Jacquelin Martin Fourcade Simon Desthieux Quentin Fillon Maillet |  Saksa Philipp Horn Johannes Kühn Arnd Peiffer Benedikt Doll | Tulokset |
| 4 | 18. tammikuuta 2020 |  Ruhpolding | Viesti 4 × 7,5 km |  Ranska Émilien Jacquelin Martin Fourcade Simon Desthieux Quentin Fillon Maillet |  Norja Johannes Dale Erlend Bjøntegaard Tarjei Bø Vetle Sjåstad Christiansen |  Itävalta Dominik Landertinger Simon Eder Felix Leitner Julian Eberhard | Tulokset |
| 5 | 22. helmikuuta 2020 |  Anterselva (MM) | Viesti 4 × 7,5 km |  Ranska Émilien Jacquelin Martin Fourcade Simon Desthieux Quentin Fillon Maillet |  Norja Vetle Sjåstad Christiansen Johannes Dale Tarjei Bø Johannes Thingnes Bø |  Saksa Erik Lesser Philipp Horn Arnd Peiffer Benedikt Doll | Tulokset |
| 6 | 7. maaliskuuta 2020 |  Nové Město | Viesti 4 × 7,5 km |  Norja Vetle Sjåstad Christiansen Johannes Dale Tarjei Bø Johannes Thingnes Bø |  Ukraina Artem Pryma Serhi Semenov Ruslan Tkalenko Dmytro Pidrutšnyi |  Ruotsi Sebastian Samuelsson Jesper Nelin Peppe Femling Martin Ponsiluoma | Tulokset |
Tulokset > Naiset > Viestit

| Järj>  | Päivämäärä | Paikka | Laji | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 8. joulukuuta 2019 |  Östersund | Viesti 4 × 6 km |  Norja Karoline Offigstad Knotten Ingrid Landmark Tandrevold Tiril Eckhoff Marte Olsbu Røiseland |  Sveitsi Elisa Gasparin Selina Gasparin Aita Gasparin Lena Häcki |  Ruotsi Linn Persson Elvira Öberg Mona Brorsson Hanna Öberg | Tulokset |
| 2 | 14. joulukuuta 2019 |  Hochfilzen | Viesti 4 × 6 km |  Norja Karoline Offigstad Knotten Ingrid Landmark Tandrevold Tiril Eckhoff Marte Olsbu Røiseland |  Venäjä Kristina Reztsova Larisa Kuklina Svetlana Mironova Jekaterina Jurlova-Percht |  Sveitsi Elisa Gasparin Selina Gasparin Aita Gasparin Lena Häcki | Tulokset |
| 3 | 11. tammikuuta 2020 |  Oberhof | Viesti 4 × 6 km |  Norja Synnøve Solemdal Ingrid Landmark Tandrevold Marte Olsbu Røiseland Tiril Eckhoff |  Ruotsi Elvira Öberg Linn Persson Mona Brorsson Hanna Öberg |  Ranska Julia Simon Anaïs Bescond Celia Aymonier Justine Braisaz | Tulokset |
| 4 | 17. tammikuuta 2020 |  Ruhpolding | Viesti 4 × 6 km |  Norja Karoline Offigstad Knotten Ingrid Landmark Tandrevold Tiril Eckhoff Marte Olsbu Røiseland |  Ranska Julia Simon Anaïs Bescond Celia Aymonier Justine Braisaz |  Sveitsi Elisa Gasparin Selina Gasparin Aita Gasparin Lena Häcki | Tulokset |
| 5 | 22. helmikuuta 2020 |  Anterselva (MM) | Viesti 4 × 6 km |  Norja Synnøve Solemdal Ingrid Landmark Tandrevold Tiril Eckhoff Marte Olsbu Røiseland |  Saksa Karolin Horchler Vanessa Hinz Franziska Preuß Denise Herrmann |  Ukraina Anastasija Merkušyna Julija Džyma Vita Semerenko Olena Pidhrušna | Tulokset |
| 6 | 7. maaliskuuta 2020 |  Nové Město | Viesti 4 × 6 km |  Norja Karoline Offigstad Knotten Ida Lien Ingrid Landmark Tandrevold Tiril Eckhoff |  Ranska Julia Simon Justine Braisaz Chloé Chevalier Anaïs Bescond |  Saksa Karolin Horchler Vanessa Hinz Franziska Preuß Denise Herrmann | Tulokset |
Tulokset > Sekaviestit

Östersundin ja Anterselvan kilpailuissa hiihtojärjestys oli naiset-miehet. Pokljukan kilpailuissa taas miehet veivät avausosuuksia ja naiset päätösosuuksia. Tällä kaudella normaalissa sekaviestissä miehet ja naiset hiihtivät ensi kertaa yhtä pitkiä osuuksia. Naisten avaamissa viesteissä hiihtomatka oli 4 × 6 km ja miesten avaamissa 4 × 7,5 km.
| Järj>  | Päivämäärä | Paikka | Laji | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 30. marraskuuta 2019 |  Östersund | Pariviesti 6 + 7,5 km |  Ruotsi Hanna Öberg Sebastian Samuelsson |  Saksa Franziska Preuß Erik Lesser |  Norja Marte Olsbu Røiseland Vetle Sjåstad Christiansen | Tulokset |
| 2 | 30. marraskuuta 2019 |  Östersund | Sekaviesti 4 × 6 km |  Italia Lisa Vittozzi Dorothea Wierer Lukas Hofer Dominik Windisch |  Norja Ingrid Landmark Tandrevold Tiril Eckhoff Tarjei Bø Johannes Thingnes Bø |  Ruotsi Linn Persson Mona Brorsson Jesper Nelin Martin Ponsiluoma | Tulokset |
| 3 | 25. tammikuuta 2020 |  Pokljuka | Pariviesti 6 + 7,5 km |  Ranska Émilien Jacquelin Anaïs Bescond |  Viro Rene Zahkna Regina Oja |  Itävalta Simon Eder Lisa Hauser | Tulokset |
| 4 | 25. tammikuuta 2020 |  Pokljuka | Sekaviesti 4 × 7,5 km |  Ranska Quentin Fillon Maillet Simon Desthieux Justine Braisaz Julia Simon |  Norja Tarjei Bø Johannes Thingnes Bø Synnøve Solemdal Ingrid Landmark Tandrevold |  Saksa Philipp Horn Johannes Kühn Janina Hettich Vanessa Hinz | Tulokset |
| 5 | 13. helmikuuta 2020 |  Anterselva (MM) | Sekaviesti 4 × 6 km |  Norja Tiril Eckhoff Marte Olsbu Røiseland Tarjei Bø Johannes Thingnes Bø |  Italia Lisa Vittozzi Dorothea Wierer Lukas Hofer Dominik Windisch |  Tšekki Eva Kristejn Puskarčíková Markéta Davidová Ondřej Moravec Michal Krčmář | Tulokset |
| 6 | 20. helmikuuta 2020 |  Anterselva (MM) | Pariviesti 6 + 7,5 km |  Norja Marte Olsbu Røiseland Johannes Thingnes Bø |  Saksa Franziska Preuß Erik Lesser |  Ranska Anaïs Bescond  Émilien Jacquelin | Tulokset |
|  | 15. maaliskuuta 2020 |  Kontiolahti | Pariviesti 6 + 7,5 km | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. |
|  | 15. maaliskuuta 2020 |  Kontiolahti | Sekaviesti 4 × 7,5 km | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. | Peruttiin koronaviruspandemian vuoksi. |